VEDTEKTER
for

 Moelv Frivilligsentral

Revidert 06.03.2024
§ 1
Moelv Frivilligsentral og er en selveiende, privat stiftelse.

Tilknyttede organisasjoner er: Lions Club Ringsaker, Ringsaker Røde Kors, Ringsaker Bygdekvinnelag, FAU, Moelv Ungdomskole.

Definerte virkeområder er innen Moelv og omegn.

§ 2

Grunnkapital pr. stiftelsesdato 28. november 1996:
Fra FRISAM



kr. 200 000,- pr. år

Fra Ringsaker kommune

kr. 120 000,- pr. år

Fra Stiftelsen Garveriet

kr.   14 000,- pr. år

Til sammen



kr. 334 000,- pr. år

Formål:
Stiftelsen har som formål å drive Frivilligsentralen etter vedtatte retningslinjer og de lover og regler som Kulturdepartementet, (KUD) har fastsatt for frivilligsentraler, samt videreføre lokalt engasjement ved at:

· Frivilligsentralen skal være en lokalt forankret møteplass, åpen for alle som har lyst til å delta innen frivillig virksomhet.

· Sentralen skal utvikles av menneskene som er knyttet til sentralen.

· Sentralen skal være et kraftsenter og kontaktpunkt for mennesker, foreninger/lag og det offentlige.

§ 3

Prinsipper for utvalg av oppgaver:
Det er en forutsetning at driften av Frivilligsentralen skjer ved bevilgning av offentlige midler og eventuelt private tilskudd og gaver.

Moelv Frivilligsentral bygger sin virksomhet på et humant menneskesyn. Frivilligsentralen vil søke å ta initiativ til frivillige tiltak. Lag og foreninger, politikere, organisasjoner, grupper og privatpersoner kan kontakte Frivilligsentralen etter nærmere definerte behov.

Det skal legges vekt på å skape likeverd og trygghet mellom den/de som yter hjelp og brukeren.

Videre skal Frivilligsentralen bidra til å skape gode, sosiale nettverk, ved at enkeltmennesker gjennom deltakelse i frivillige aktiviteter kan føle tilknytning og tilhørighet til nærmiljøet spesielt og kommunen generelt.

§ 4

Styret: 

Styret består av minst 4-, og høyst 7 personer, med personlig vara representanter. 

Disse utnevnes av eierlagene. Styret konstituerer seg selv. Leder velges av styret for 1 år om gangen.

Styrets medlemmer velges for en periode på 2 år om gangen, og må være myndige. 

I tillegg kan det velges andre ressurspersoner med interesse for frivillig arbeid, uten at disse er tilknyttet samarbeidende lag og foreninger.

Et styremedlem skal bli stående i vervet inntil et nytt medlem er valgt, selv om tjenestetiden er utløpt. 

Hvis det foreligger særlig grunn, har et styremedlem rett til å tre tilbake før tjenestetiden er ute. Styret og den som har valgt styremedlemmet, skal gis rimelig forhåndsvarsel. Opphører vervet for et styremedlem før utløpet av tjenestetiden, og det ikke finnes varamedlem skal de øvrige styremedlemmene sørge for at det blir valgt et nytt styremedlem for resten av hans eller hennes tjenestetid. Valget skal skje etter de regler som ellers gjelder for valg av styremedlemmer.

Styret sammensettes med utgangspunkt i en bred og allsidig erfarings- og kompetansebakgrunn

Styrets oppgaver:
Styret er stiftelsens øverste organ. Forvaltningen av stiftelsen hører under styret.

Styret godkjenner Frivilligsentralens regnskap, årsberetning og budsjett.

Styret er økonomisk ansvarlig for Frivilligsentralen og for gjennomføringen av virksomheten. Dette innebærer bl.a. at styret skal:

· velge revisor og regnskapsfører

· ha arbeidsgiveransvar

· sørge for tilfredsstillende gjennomføring av sentralens drift i samsvar med gjeldende retningslinjer og vedtekter

· sikre virksomhetens framdrift

· utarbeide handlingsplaner og budsjett

· utarbeide arbeidsinstruks

· sørge for at det gjennomføres evaluering og rapportering til sentrale myndigheter

Styret gjør vedtak i møte, som flertallsvedtak. Styret er beslutningsdyktig når minst halvparten er til stede. Ved likt stemmetall har lederen dobbeltstemme.

Styret tar ansvar og myndighetshold. Styremedlemmer som uteblir 2 møter etter hverandre uten å melde forfall, blir automatisk løst fra sitt verv.

Daglig leder er styrets sekretær og innkaller til møter og fører referat fra møtene. Referat skal minimum inneholde de vedtak og bestemmelser som styret gjør.

Styret ved daglig leder har ansvar for at revisorattesterte regnskap og årsberetning sendes til Enhetsregisteret og Kulturdepartementet, (KUD).

§ 5

Orienteringsmøte:
Det kan hvis styret ønsker det holdes et orienteringsmøte for frivillige og brukere av Moelv Frivilligsentral, og andre interessenter etter at årsberetning, regnskap og revisjon er ferdig godkjent av styret. 

Dette vil skje innen 31. mars hvert år.

§ 6

Daglig leder:

Styret ansetter daglig leder.

Daglig leder står for den daglige ledelse av stiftelsens virksomhet og skal følge de retningslinjer og pålegg styret har gitt. Den daglige ledelse omfatter ikke saker som etter stiftelsens forhold er av uvanlig art eller stor betydning.

Daglig leder skal sørge for at stiftelsens regnskap er i samsvar med lov og forskrifter, og at formuesforvaltningen er ordnet på en betryggende måte.

Styreleder skal ha personalansvar for daglig leder.

§ 7

Omdanning / vedtaksendring:

Omdanning, vedtektsendring, oppløsning, sammenslåing og deling, behandles og vedtas av styret. 

§ 8

Lov om stiftelser:

Ved forhold, som ikke er regulert i stiftelsens vedtekter, får den til en hver tid gjeldene lovgivning om stiftelse anvendelse.

